3.pielikums

Iepirkuma nolikumam

“Sporta laukuma aprīkojuma iegāde”

ID Nr. RSU-2018/67/AFN-MI

**PIRKUMA LĪGUMS**

**Nr. \_\_\_\_\_\_\_\_\_\_\_\_\_\_\_\_\_\_\_\_**

**Par sporta laukuma aprīkojuma iegādi**

***(paraugs)***

Rīgā, 2018.gada \_\_.\_\_\_\_\_\_\_\_\_\_

**Rīgas Stradiņa universitāte** (*sertificēta atbilstīgi ISO 9001 standartam „Kvalitātes pārvaldības sistēmas. Prasības” un atbilstīgi LVS EN ISO 50001 standartam “Energopārvaldības sistēmas. Prasības un lietošanas norādījumi”*) \_\_\_ personā, kurš rīkojas atbilstīgi \_\_\_ (turpmāk – Pircējs), no vienas puses,

un

**\_\_** \_\_personā, kurš rīkojas atbilstīgi \_\_ (turpmāk – Pārdevējs), no otras puses (abi kopā turpmāk – Puses),

pamatojoties uz iepirkuma „Sporta laukuma aprīkojuma iegāde” (Iepirkuma identifikācijas Nr. RSU-2018/67/AFN-MI) (turpmāk – Iepirkums) komisijas lēmumu,

izsakot savu brīvu gribu – bez maldības, viltus vai spaidiem, noslēdz šāda satura pirkuma līgumu par sporta laukuma aprīkojuma iegādi (turpmāk – Līgums):

1. **Līguma priekšmets**
	1. Pārdevējs pārdod un piegādā Pircējam **sporta laukuma aprīkojumu** (turpmāk – Prece) Hipokrāta ielā 3, Rīgā. Detalizētāka informācija par Preci tiek noformēta un pievienota šim Līgumam kā tā pielikums, kas ir neatņemama šī Līguma sastāvdaļa.
	2. Pārdevējs piegādā Preci pats ar saviem līdzekļiem, iekārtām un citiem nepieciešamajiem resursiem, ja vien to tieši nav uzņēmies Pircējs.
2. **Līgumcena un norēķinu kārtība**
	1. Līgumcena par Preci atbilstoši Pārdevēja iesniegtajam piedāvājumam sastāda **EUR** **\_\_\_** (\_\_ *euro*, \_\_) bez pievienotās vērtības nodokļa (turpmāk – PVN)
	2. Pircējs papildus Līgumcenai maksā PVN Latvijas Republikā spēkā esošajos normatīvajos aktos noteiktajā apmērā.
	3. Ja saskaņā ar normatīvajiem aktiem turpmāk tiek grozīta PVN likme, Līgumcena (kā arī jebkuru līgumā noteikto daļējo maksājumu apmērs) ar PVN tiek grozīta attiecīgi PVN likmes izmaiņām bez atsevišķas Pušu vienošanās, ņemot par pamatu cenu bez PVN, kas paliek nemainīga, un jauno nodokļa likmi.
	4. Pircējs pieņem un atzīst Pārdevēja elektronisko (nodokļu) rēķinu, ja tas noformēts atbilstoši normatīvo aktu prasībām un nosūtīts uz elektronisko adresi e-rekini@rsu.lv. Pretējā gadījumā Pārdevējam jāiesniedz Pircējam rēķins rakstveidā.
	5. Kopējā līgumcenā ir iekļautas visas ar Preces piegādi saistītās izmaksas – preces, materiāli, darbaspēka izmaksas par uzstādīšanu, tehniskais nodrošinājumus, nodokļi (izņemot PVN) un nodevas, transportēšana, minēto aktivitāšu realizācijai nepieciešamie palīgmateriāli un iekārtas, uzkopšana pēc uzstādīšanas ekspluatācijai, garantijas saistības u.c*.*
	6. Pircējss samaksu par Preci, atbilstīgi faktiski piegādātajam apjomam, veic ar pārskaitījumu uz Pāredevēja Līgumā norādīto bankas kontu 30 (trīsdesmit) dienu laikā pēc Pārdevēja izrakstīta rēķina un Pušu abpusēji parakstīta Preču pieņemšanas – nodošanas akta saņemšanas dienas. Izrakstot rēķinu, tajā obligāti jānorāda Pircēja Līguma numurs, datums un Pircēja kontaktpersona, pretējā gadījumā Pircējs ir tiesīgs bez soda sankciju piemērošanas kavēt šajā punktā noteikto maksājumu termiņu.
3. **Preces pieņemšana – nodošana**
	1. Pārdevējs Preces pilnībā piegādā Pircējam un uzstāda atbilstoši piedāvājumam 30 (trīsdesmit) darba dienu laikā no pasūtījuma saņemšanas dienas, iepriekš savstarpēji saskaņojot konkrētu Preces pieņemšanas – nodošanas vietu un laiku. Par pasūtījumu šī Līguma izpratnē uzskatāma Pircēja saskaņā ar Līgumu noteiktās kontaktpersonas elektronisks (e-pasta) pieprasījums Preču piegādei.
	2. Preču piegādes ietvaros jāņem vērā, ka Pircējam tiek atvēlētas vismaz 5 (piecas) darba dienas Preces atbilstības Līgumam izvērtēšanai*.*
	3. Vienlaicīgi ar Preci, Pārdevējs nodod Pircējam visu ar Preci un tās piegādi saistīto dokumentāciju, ja tāda konkrētajai Precei ir.
	4. Preces pieņemšana – nodošana tiek noformēta ar Preču pieņemšanas – nodošanas akta abpusēju parakstīšanu. Ja pieņemšanas – nodošanas ietvaros tiek konstatētas kādas neatbilstības (iztrūkums, nepilnvērtīga funkcionēšana u.c.), Pārdevējam tās jānovērš bez papildus samaksas. Šādā gadījumā Līguma 3.1.punktā noteiktais termiņš paliek spēkā, un Pārdevējam tajā jāiekļaujas.
	5. Preces piegāde, ja Pircējs to akceptē, var tikt sadalīta pa posmiem atbilstoši veicamajiem uzdevumiem un sasniedzamajiem rezultātiem, kas tiek fiksēts Preces pieņemšanas – nodošanas ietvaros.
	6. Jautājumi par Preces atbilstību šī Līguma noteikumiem tiek risināti, Pusēm savstarpēji vienojoties. Ja vienoties neizdodas, Pircējs ir tiesīgs pieaicināt ekspertu. Ja eksperta slēdziens apstiprina par pamatotu Pircēja viedokli, Pārdevējs ne tikai novērš attiecīgos trūkumus, bet arī Pircēja noteiktā termiņā un kārtībā sedz eksperta pieaicināšanas izmaksas.
	7. Pieņemšanas-nodošanas aktā Pārdevējs precīzi norāda visas piegādātās preces, veiktos darbus un mainītās detaļas.
	8. Preču piegādes, t.sk. garantijas saistību izpildes ietvaros, vieta – Rīga, Hipokrāta iela 3. Ja Pārdevējam Līguma izpildei nepieciešams izvest Preci ārpus norādītās lokācijas, par šo faktu Pušu kontaktpersonas paraksta aktu. Pārdevējs šādā gadījumā uzņemas risku par Preces bojājumiem vai zudumu.
4. **Garantijas nosacījumi**
	1. Preču garantijas termiņš ir noteikts Līguma pielikumā, skaitot no Preču pieņemšanas – nodošanas dienas un garantijai jābūt atbilstošai tehniskajā specifikācijā noteiktajām prasībām.
	2. Pārdevējs apņemas nodrošināt Preces defektu bezmaksas novēršanu visā garantijas termiņa periodā, izņemot, ja bojājums radies nepareizas ekspluatācijas rezultātā (un Pircējs ticis informēts par pareizu ekspluatāciju). Pārdevējs nodrošina kvalificēta darbinieka ierašanos 1 (vienas) darba dienas laikā no defektu (jebkādu) pieteikšanas brīža un defektu novēršanu 5 (piecu) darba dienu laikā no pieteikšanas brīža. Termiņa pagarināšana var notikt, saskaņojot ar Pircēju.
5. **Pārdevēja saistības**
	1. Pārdevējs apņemas Preci piegādāt kvalitatīvi, savlaicīgi, atbilstoši Līguma nosacījumiem un Pircēja veiktajam pasūtījumam.
	2. Pārdevējs apņemas bez papildus atlīdzības veikt izmaiņas, uzlabojumus vai papildinājumus Precē gadījumā, ja tā neatbildīs šī Līguma nosacījumiem.
	3. Ja Pircējs lauž Līgumu sakarā ar to, ka Pārdevējs nepilda savas saistības atbilstoši Līguma nosacījumiem, Pārdevējam ir pienākums Pircēja noteiktajā termiņā atgriezt Pircēja veikto apmaksu (ja tāda ir veikta). Ja Pircējs šādā gadījumā ir jau saņēmis Preci vai tās daļu un vēlas to atzīt par pieņemamu, ir noformējams atbilstošs pieņemšanas – nodošanas akts, un veicama samaksa (vai attiecīgi atgriežama) atbilstoši Preces apjoma vērtībai.
	4. Pārdevējam nav tiesību nodot Līguma vai tā daļas izpildi trešajām personām, izņemot gadījumus, ja Pārdevēju aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmumu pāreju.
	5. Pārdevējs apņemas nekavējoties, bet ne vēlāk kā 3 (triju) darba dienu laikā rakstveidā informēt Pircēju, ja Līguma izpildes laikā:
		1. tiesā tiek ierosināta Pārdevēja maksātnespējas vai tiesiskās aizsardzības (ārpustiesas tiesiskās aizsardzības) procesa lieta;
		2. Pārdevēja saimnieciskā darbība tiek apturēta;
		3. Pārdevējs tiek reģistrēts ar PVN apliekamo personu reģistrā vai izslēgts no tā (atsūtot Pircējam apliecības kopiju);
		4. Pārdevējam tiek piemērotas vai uz Līgumu ir attiecināmas - attiecīgās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	6. Pārdevējs papildus minētajām saistībām apņemas:
		1. Pircēja telpās un teritorijā ievērot Pircēja iekšējās kārtības un ugunsdrošības noteikumus un darba režīmu, ievērot darba aizsardzības, ugunsdrošības instrukcijas, normatīvos aktus, kas regulē šādu darbu veikšanu, kā arī uzņemas pilnu atbildību par minēto iekšējo un ārējo normatīvo aktu pārkāpumiem un to izraisītām sekām;
		2. Pilnā apmērā segt Pircējam no šī Līguma izrietošo zaudējumu atlīdzināšanas un citu Pārdevēja maksājuma saistību administrēšanas un piedziņas izdevumus, kādi Pircējam rodas;
		3. Nekavējoties pēc Pircēja pieprasījuma saņemšanas iesniegt ar Līguma izpildi saistīto informāciju (pārskatu).
	7. Pārdevējs nav tiesīgs bez saskaņošanas ar Pircēju veikt iepirkuma piedāvājumā norādītā personāla vai apakšuzņēmēju nomaiņu un iesaistīt papildu apakšuzņēmējus Līguma izpildē. Iepirkuma piedāvājumā norādīto apakšuzņēmēju vai personāla nomaiņa  vai piesaiste pieļaujama, ievērojot normatīvajos aktos noteiktās prasības.
	8. *(norāda pēc nepieciešamības)* Pārdevēja iepirkuma piedāvājumā norādītais personāls vai apakšuzņēmēji:
6. **Pircēja saistības**
	1. Pircējs apņemas savlaicīgi veikt Līguma nosacījumiem un pasūtījumam atbilstošas Pārdevēja piegādātas Preces pieņemšanu.
	2. Pircējs apņemas veikt samaksu par kvalitatīvi, atbilstošī Līguma nosacījumiem un pasūtījumam Piegādātajai Precei šajā Līgumā noteiktajos termiņos un kārtībā.
	3. Pircējs apņemas, ciktāl tas ir atkarīgs no Pircēja, Pārdevējam nodrošināt pienācīgus apstākļus Preces piegādei, sniegt visu nepieciešamo informāciju un atbalstu, kas nepieciešams kvalitatīvai Preces piegādei.
	4. Pircējs ir tiesīgs izvirzīt pretenziju Pārdevējam vai atteikties no Preces pieņemšanas, ja Precei tiek konstatēti trūkumi, vai ja Pircēju neapmierina tās saturs utt.
	5. Pircējs ir tiesīgs vienpusēji izbeigt Līgumu attiecībā uz konkrēto Preci un atgriezt Preci Pārdevējam, saņemot atpakaļ veikto samaksu, ja Preces lietošanas laikā, bet ne vēlāk kā 3 (triju) mēnešu laikā kopš pieņemšanas, tiek konstatēta Preces neatbilstība Līguma nosacījumiem. Šis noteikums neattiecas uz Precēm, kuras nav iespējams atgriezt.
	6. Pircējs ir tiesīgs bez sankciju piemērošanas atlikt pasūtījumu vai samaksas veikšanu, ja paredzētais valsts budžeta finansējums (līdzfinansējums) netiek piešķirts plānotajā vai apstiprinātajā apjomā.
	7. Pircējs ir tiesīgs, rakstveidā paziņojot Pārdevējam, Līgumu vienpusēji izbeigt, ja:
		1. Pārdevējs nav ievērojis Līgumā noteikto Preces piegādes termiņu;
		2. Pārdevējs piegādājis Līguma prasībām neatbilstošu vai nekvalitatīvu Preci, par ko ir sastādīts akts par konstatētajiem trūkumiem;
		3. Pārdevējs neizpilda kādu citu no Līguma saistībām un pat pēc brīdinājuma saņemšanas turpina to nepildīt vai pieļauj pārkāpuma atkārtošanos;
		4. ja tiesā tiek ierosināta Pārdevēja maksātnespējas vai tiesiskās aizsardzības (ārpustiesas tiesiskās aizsardzības) procesa lieta;
		5. ja Pārdevēja saimnieciskā darbība ir apturēta ilgāk par 2 (divām) nedēļām;
		6. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	8. Pircējam ir tiesības nodot ar šo Līgumu saistīto informāciju tā izpildes kontrolē iesaistītajām institūcijām saskaņā ar normatīvajiem aktiem un/vai citiem noslēgtajiem Līgumiem, kā arī tiesības no šī Līguma izrietošo maksājumu piedziņu nodot trešajām personām.
7. **Pušu mantiskā atbildība**
	1. Ja Puses vispār neizpilda tādu no šī Līguma izrietošajām saistībām, kas objektīvi vairs nav izpildāma, vainīgā Puse par katru no tām maksā otrai Pusei vienreizēju Līgumsodu par katru neizpildes gadījumu 50.00 EUR (piecdesmit euro un 0 centi) apmērā.
	2. Ja Puses kādu no šī Līguma izrietošajām saistībām izpilda nepienācīgi vai neizpilda īstā laikā (termiņā),  vainīgā Puse par katru no pārkāpumiem maksā otrai Pusei līgumsodu 0,5% apmērā no laikā neizpildītās saistības summas par katru nokavēto dienu, ja saistība izsakāma summā, vai EUR 10.00 par katru kavēto dienu, ja saistība nav izsakāma summā, bet ne vairāk kā 10% (desmit procentus) no Līgumcenas.
	3. Līgumsoda samaksa neatbrīvo Puses no turpmākas saistību izpildes, ja vien Puses konkrētā gadījumā nevienojas savādāk.
	4. Pircējs ir tiesīgs ieturēt līgumsodu, veicot savstarpējos norēķinus ar Pārdevēju.
	5. Laikā, kad Pārdevēja saimnieciskā darbība ir apturēta, Pircējam līgumsods netiek aprēķināts.
8. **Nepārvarama vara**
	1. Puses tiek atbrīvotas no atbildības par Līguma saistību nepildīšanu nepārvaramas varas vai ārkārtēju apstākļu dēļ, kurus attiecīgā puse (vai abas puses) nevarēja ne paredzēt, ne novērst, ne ietekmēt un par kuru rašanos puses nav atbildīgas, izņemot Līgumā noteiktos gadījumus. Par šādiem apstākļiem atzīstamas stihiskas nelaimes, kara darbība, blokāde, civiliedzīvotāju nemieri, streiki, sakaru un kredītiestāžu darbība.
	2. Katra no Pusēm, kuru līguma ietvaros ietekmē nepārvaramas varas apstākļi, nekavējoties par to informē otru Pusi.
	3. Ja kāda no Pusēm, kuras rīcību ietekmē nepārvarama vara, bez objektīva iemesla neinformē otru Pusi par nepārvaramas varas apstākļu iestāšanos 5 (piecu) darbdienu laikā, attiecīgā Puse netiek atbrīvota no Līguma saistību izpildes.
	4. Ja nepārvaramas varas apstākļi turpinās ilgāk nekā 30 (trīsdesmit) kalendāra dienas, Puses kopīgi risina jautājumu par Līguma turpmāko izpildi vai izbeigšanu. Līguma izbeigšanas gadījumā, kuras pamats ir nepārvarama vara, nevienai no Pusēm nav tiesību prasīt zaudējumu atlīdzību.
9. **Citi noteikumi**
	1. Līgums stājas spēkā ar tā abpusējas parakstīšanas dienu un ir spēkā 1 (vienu) gadu.
	2. Kā atbildīgo un pilnvaroto personu par Līguma izpildi, Preces pieņemšanu, iespējamo papildinājumu vai izmaiņu saskaņošanu (izņemot Līguma grozījumu parakstīšanu) no Pircēja puses Pircējs nozīmē \_\_, \_\_, e-pasta adrese: \_\_, un no Pārdevēja puses Pārdevējs nozīmē \_\_, tālr.: \_\_, e-pasta adrese: \_\_, izmaiņu personālsastāvā gadījumā vienpusēji informējot otru Pusi.
	3. Dokumenti, ziņas vai cita korespondence, kas ierakstītā pasta sūtījumā nosūtīta uz Līgumā norādīto Puses adresi, uzskatāma par paziņotu 7 (septītajā) dienā pēc sūtījuma nodošanas pasta iestādē.
	4. Puses vienojas neizpaust konfidenciāla rakstura informāciju, kas attiecas uz otru Pusi un kļuvusi zināma Līguma noslēgšanas, izpildes vai izbeigšanas gaitā.
	5. Puses ir tiesīgas vienpusēji izbeigt Līgumu vai atlikt Līguma izpildi bez sankciju piemērošanas gadījumā, ja tas pamatots ar valsts, pašvaldības vai augstākstāvošu iestāžu un institūciju izdotajiem normatīvajiem aktiem vai pārvaldes lēmumiem.
	6. Puses strīdus risina savstarpēju sarunu ceļā. Ja šādā veidā 4 (četru) nedēļu laikā vienošanos panākt nav iespējams, Puses strīdu risina atbilstīgi Latvijas Republikā spēkā esošajiem normatīvajiem aktiem.
	7. Ja kādam no Līdzējiem (Pārdevēja apakšuzņēmējam) tiek mainīts juridiskais statuss, amatpersonu paraksta tiesības vai kāds no Līgumā minētajiem Līdzēja rekvizītiem, telefona, faksa numurs, e-pasta adrese, biroja pasta adrese u.c., tad Līdzējs nekavējoties rakstiski paziņo par to otram Līdzējam. Ja Līdzējs neizpilda šo noteikumu, uzskatāms, ka otrais Līdzējs ir pilnībā izpildījis savas saistības, lietojot Līgumā norādīto informāciju. Šis noteikums attiecas arī uz Līgumā minētajiem Līdzēju pārstāvjiem un to rekvizītiem.
	8. Nebūtiskas izmaiņas Līgumā var tikt izdarītas vienīgi pēc abu Līdzēju rakstiskas vienošanās, kas ar to abpusējas parakstīšanas brīdi kļūst par Līguma neatņemamu sastāvdaļu. Ja Līdzēji nevar vienoties, paliek spēkā iepriekšējie Līguma noteikumi. Būtiskas izmaiņas Līgumā ir pieļaujamas tikai Publisko iepirkumu likumā noteiktajos gadījumos.
	9. Līgums sastādīts latviešu valodā uz \_ (\_\_) lapām 2 (divos) eksemplāros ar vienādu juridisko spēku, viens eksemplārs katrai Pusei. Līgumam tā noslēgšanas brīdī ir šādi pielikumi:
		1. 1.pielikums „\_\_” uz \_\_ (\_\_) \_\_.
10. **Pušu rekvizīti un paraksti**

|  |  |  |
| --- | --- | --- |
| **Pircējs:** **Rīgas Stradiņa universitāte**Reģ. Nr. 90000013771Dzirciema iela 16, Rīga, LV-1007Banka: AS “Swedbank”S.W.I.F.T.:  HABALV22Konts LV02HABA0551000376050Banka: A/S “SEB banka”S.W.I.F.T. UNLALV2XKonts LV28UNLA0050013752619Valsts KaseKonts LV82TREL929002B000000AmatsVārds Uzvārds*(Norāda atbilstoši nepieciešamībai)*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (paraksts) |  | **Pārdevējs:** **\_\_\_ „\_\_\_\_\_\_\_\_\_\_”**Reģ.Nr. Adrese:Banka: S.W.I.F.T.Konts AmatsVārds Uzvārds*(Norāda atbilstoši nepieciešamībai)*\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (paraksts) |